Lav et referat af nedenstående tekst:

Tekst:
Lokallisten i Hjørring Kommune har mere end 50 års historie på bagen. Men nu kan det være slut. Der var ikke stemmer til et eneste mandat i Hjørring Byråd ved dette valg. -	Hvorvidt det får en konsekvens for lokallisten for Hjørring Kommune, det synes jeg er lidt for tidligt at sige. Der skal i hvert fald nye folk til, som vil gøre en indsats, siger Lokallistens spidskandidat Erik Krage. Knud Størup sad i 30 år som borgmester i Hirtshals for Lokallisten. Da hans kommune blev lagt sammen med Hjørring, opnåede listen hele ni pladser i Hjørring Byråd. Siden er det gået støt ned ad bakke. Skal være synlige i lokalsamfundet - Det kræver nogle personer, der har  markeret sig i lokalsamfundet,  og på den måde er kendt af borgerne, der bor der.  Alle vidste jo tidligere, hvem Knud Størup var i Hirtshals, så det er vigtigt,  at lokallisterne har kandidater, der har synlige i lokalsamfundet. -  Nu er kommunerne blevet så store, at det går ud over det lokale demokrati, siger Knud Størup. Lokallisten for Hjørring Kommune holdt næsten sine stemmer fra sidst i Hirtshals, men tabte stort alle andre steder. Derfor blev det ikke til valg denne gang. -	Det er jo ikke nok til at bære en liste, der kan gøre sig gældende i det her spil.Men vi synes faktisk, at vi har sat dagsordenen med både Hirtshals Havn og diskussionen om friplejehjem, så jeg synes vi har gjort en forskel, siger Erik Krage. Gået 30 procent tilbage I alt er lokallisterne  i Nordjylland gået 30 procent tilbage ved dette valg i forhold til for fire år siden. I Rebild er den Sociale Fællesliste undtagelsen. Her holdt de partiløse kandidater fire pladser i byrådet. -	Vi tager borgerne seriøst, og jeg tror, det er den nære kontakt, vi har til vores vælgere, der gør den store forskel, siger Den Sociale Fælleslistes spidskandidat Allan Busk. Lokallisten i Hjørring – eller skulle man sige Hirtshals – afgør formentlig sin videre skæbne i næste uge. Men listens ophavsmand er ikke optimistisk: - Vi må nok erkende,  at trods det, at vi er kede af det, at lokallisternes tid er ovre, siger Knud Størup.

Referat:
Lokallisterne har tidligere haft stor indflydelse i flere kommuner. Igen ved dette valg er det gået ned ad bakke, og i Hjørring røg Lokallisten helt ud efter at have været en magtfaktor i mange år.